open-index/open-wikipedia-markdown huggingface dataset:
1 (lumur)

**1** (**san, satu)** siti lumur sereta glif ke ngarika lumbur nya. Tu lumur natural sepengudah 0 enggau sebedau 2. Iya ngarika entiti tunggal. Satu kadang-kadang nunjukka **keunitan**, **unit** tauka **penyatu** ke nyadi jaku adjektif. Chunto, satu garis "panjai unit" nya garis pemanjai 1.
31460 Jongsowfei

**31460 Jongsowfei** bisi asteroid ba belulang asteroid besai. Asteroid tu keterubah iya diperatika dalam taun 1987. Iya ditemu LINEAR ba New Mexico, Amerika Serikat dalam taun 1999. Orbit iya ditanda enggau paksi setengah besai nyukat 2.25 AU, eksentrisiti nyukat 0.18, enggau kemiringan nyukat 7.8° diangkatka ari bidang eliptik. Iya nya asteroid jenis basaltic ngundan batu gunung berapi ti chelum sereta bebiji alus ti kaya enggau besi enggau magnesium sereta kurang silika. Iya digaga ari mineral baka plagioklas, piroksen, enggau olivin.

Asteroid tu enda ngayanka sebarang chara semak enggau Bumi sepemanjai timpuh orbit enggau 0.85 AU ari orbit Bumi ba titik ti pemadu semak.

## Meri nama
Dalam taun 2015, asteroid nya diberi nama nitihka nama seiku nembiak Malaysia Faye Jong Sow Fei ke bulih perais keterubah dalam Kategori Pengurusan Alam Sekitar maya taun 2014 Pesta Sains enggau Kejuruteraan Antarabansa Intel (ISEF). Iya nengkebang utai ti dikena ngewarna ti enda ngeruga rampa menua ari kulit manggis. Iya besekula ba SMK Batu Lintang di Sarawak.

## Kereban sanding
Aaron Kwok

**Aaron Kwok Fu-shing** (ada 26 Oktober 1965) nya siku penyanyi, penari, pelakun enggau deriba lumba Hong Kong, dikelala enggau nama siku ari "Empat Raja Serega" enggau "Petara Tari". Kenyau ari taun 1980-an, iya udah ngeluarka lebih 30 iti album studio dalam jaku Kanton.
Abdul Taib Mahmud

**Abdul Taib Mahmud** nya siti kaban politik ba menua Malaysia. Iya kala nyadi Kepala Menteri Sarawak kenyau ari 1981 nyentukka 2014. Iya nyadi Tuai Pemegai Menua Negeri Sarawak kenyau ari 2014 nyentukka 2024. Berengkah taun 2010, iya madahka Sarawak nyadi menua industri ba taun 2020.

## Kereban sanding
Adam

**Adam**(Nama Hebrew:  ʾĀḏām; Aramaic: ܐܕܡ; ; ; ) nya mensia keterubah nitihka bup Pemungkal. Adam nya mensia keterubah ti sedarka Allah Taala, lalu bisi ngayanka diri baka nya dalam mayuh macham pengarap (nyengkaum pengarap Judah, Kristian, enggau Islam).

## Nota


## Penyanding
Adele

**Adele Laurie Blue Adkins** (; ada 5 Me 1988), dikelala enggau nama **Adele**, nya siku penanyi-penulis lagu ari England. Iya dikelala enggau vokal mezzo-soprano sereta pengawa nulis lagu sentimental. Anugerah ke diberi iya nyengkaum 16 Anugerah Grammy, 12 Anugerah Brit (nyengkaum tiga ungkup Album British Pemadu Manah), Anugerah Akademi, Anugerah Primetime Emmy, enggau Anugerah Golden Globe.

## Kereban sanding
Adenan Satem

**Adenan bin Haji Satem** (27 Januari 1944 – 11 Januari 2017), tebilang enggau nama **Tok Nan**, nya siku kaban politik ari Sarawak, Malaysia ti nyadi Kepala Menteri Sarawak ke-5 kenyau ari Mac 2014 nyentukka pemati iya maya Januari 2017. Sekumbang iya megai pengawa iya, Adenan megai pengawa Presiden Parti Pesaka Bumiputera Bersatu (PBB), ke nyadi bagi ari gempung Barisan Nasional. Iya bebansa Melayu. Iya mega dikumbai Apai Penyerakup Sarawak.

## Kereban sanding
Advent

**Advent** nya musin ti diintu mayuh denominasyen Kristian nyadika maya ti nganti sereta nyediaka diri enggau ati ti gaga ke kededua pengerami Pengada Kristus maya Krismas enggau pemulai Kristus maya Penatai Kedua. Advent nya pun taun liturgi dalam pengarap Kristian Barat. Nama tu diambi ari jaku Latin *adventus* "datai; penatai", nyalin jaku Gerika *parousia* ari Sempekat Baru, asal iya nunjukka Penatai Kedua.

## Malin
Abraham

**Abraham** (nama asal: **Abram**) iya nya patriak bansa Hebrew dalam pengarap Abrahamik, nyengkaum pengarap Judah, Kristian, enggau Islam. Dalam pengarap Judah, iya nyadi apai ti numbuhka kaul ti spesial entara bansa Judah enggau Allah Taala; dalam pengarap Kristian, iya nyadi aki roh semua orang ti arap, sekalika bansa Judah tauka ukai orang Judah; lalu dalam Islam, iya nyadi penyambung dalam rintai nabi Islam ti berengkah enggau Adam lalu ngujungka Muhammad. Nyadi nama pengarap Abraham, Abraham mega dipebasaka dalam pengarap Abraham ke bukai, baka Pengarap Druze enggau Pengarap Baháʼí.

## Nota


## Kereban sanding
Aceh

**Aceh** (Jaku Acheh: *Acèh* , Jawoë: ), tauka nama resmi iya **Provinsi Aceh** (Jaku Acheh: *Nanggroë Acèh*, Jawoë: ), iya nya pelilih menua ti pemadu barat di Indonesia. Provinsi tu bepalan ba ujung utara pulau Sumatera, enggau Banda Aceh nyadi indu nengeri sereta mengeri pemadu besai. Iya ngembuan tasik iya nya Tasik Hindi ba barat, Selat Melaka ba timur laut, pia mega bekunsi garis entara menua enggau provinsi Sumatera Utara ba timur, garis entara menua darat tunggal iya, lalu bekunsi garis entara menua maritim enggau Malaysia enggau Thailand ba timur, lalu Pulau Andaman enggau Nicobar, India ke utara. Diberi status autonomi spesial, Aceh nyadi kandang menua ke konservatif ba pengarap sereta semina siti aja pelilih menua Indonesia ke ngemeranka undang-undang Syariah enggau rasmi. Bisi sepuluh bansa asal ba pelilih menua tu, ke pemadu mayuh iya nya bansa Acheh, ke mungkur urung 70% ari penyampau tubuh pelilih menua nya urung 5.5 juta iku ba tengan taun 2023. Kandang menua iya setanding enggau Croatia tauka Togo.

## Malin
Afghanistan

**Afghanistan**, nama resmi iya **Emiriah Islam Afghanistan**, nya sebengkah menua ti nadai tasik ti bepalan ba entara Asia Tengah enggau Asia Selatan. Dikumbai enggau nama Ati Asia, menua tu ngembuan adan enggau Pakistan ba selatan enggau timur, Iran ba sepiak barat, Turkmenistan ba sepiak barat laut, Uzbekistan ba sepiak utara, Tajikistan ba sepiak timur laut, sereta China ba sepiak timur laut enggau timur. Nengah 652,864 kilometer persegi (252,072 batu persegi) tanah, menua tu tebal begunung enggau tanah rata ba utara enggau barat daya, ke diseraraka bukit Hindu Kush. Kabul nyadi nengeri pemadu besai di menua nya lalu nyadi indu nengeri. Nitihka pansik Penduduk Dunya (2023), populasyen Afghanistan nyampau 43 juta. Lembaga Penerang Statistik Nasional Afghanistan melabaka penyampau tubuh manggai 32.9 juta iku maya taun 2020.

## Penerang

### Malin



### Nota
Afrika

**Afrika** nya siti benua ke kedua pemadu besai sepengudah Asia, nemuka ari pemesai tauka pemayuh orang ke diau. Pemesai benua tu kira-kira 30,244,050 km2 (11,677,240 batu2) nyengkaum pulau-pulau ngelingi iya, ngambi 20.3% ari darat ba Bumi sereta didiau lebih ari 900 juta orang maya 2005, tauka urung 14% populasyen mensia ba bumi.

Benua Afrika ngembuan adan:

* di sepiak utara: Eropa, ngagai Tasik Mediterranean enggau Selat Gibraltar
* di sepiak timur: Asia, ngagai Terusan Suez enggau teluk, pia mega Tasik Hindi
* di sepiak barat: Tasik Atlantik
Afrika Selatan

**Afrika Selatan**, tauka nama resmi iya **Republik Afrika Selatan** nya menua ke pemadu selatan ba Afrika. Iya disempadan ke selatan enggau 2,798 kilometer (1,739 batu) taris pantai ti ngerembai sepemanjai Tasik Atlantik Selatan enggau Tasik Hindi; ba utara iya bisi menua-menua ia nya Namibia, Botswana, enggau Zimbabwe; lalu bekunsi sempadan enggau Mozambique enggau Eswatini ba timur enggau timur laut. Menua tu mega ngelingi menua Lesotho. Iya nyadi menua ke pemadu selatan ba tanah besai Dunya Lama, lalu menua kedua pemadu mayuh mensia ke bepalan sepenuh iya ba selatan khatulistiwa, pengudah Tanzania. Naka bulan Julai 2024, Afrika Selatan ngembuan ekonomi pemadu besai ba Afrika. Afrika Selatan nyadi palan biodiversiti, enggau biomas, utai tumbuh enggau jelu. Nengah lebih 62 juta iku mensia, menua tu nyadi menua ke-23 pemadu mayuh mensia di dunya lalu pemesai iya 1,221,037 kilometer persegi (471,445 batu persegi). Pretoria nyadi indu nengeri administrasyen, lalu Cape Town, nyadi penuduk Parlimen, nyadi indu nengeri legislatif. Bloemfontein nyadi indu nengeri akim ari kelia. Kort Konstitusyenal, kort ke pemadu tinggi ba menua tu, bepalan ba Johannesburg.

## Kereban sanding
Agu

**Agu** tauka **jamban** nya sistem paip ti batang tuju iya dikena muai uras mensia: ai kemi enggau tai. Kelimpah ari nya, mutah enggau uras maya bulan mega kekadang dibuai ngagai jamban ba sekeda budaya. Leka jaku jamban nerangka mangkuk lalu kelebih agi dalam jaku Inggeris British, bilik ti bisi mangkuk jamban. Dalam jaku Inggeris Amerika, tu selalu iya dikelala enggau nama bilik belelak tauka bilik mandi. Leka jaku ke penudi tu suah agi nerangka bilik ke mega bisi tab mandi. Bilik ti semina bisi jamban enggau sinki kekadang dikelala enggau nama setengah bilik mandi, tauka bilik ngantak ti digaga Wak Pajar (jap jamban).
Ai

**Ai** nya siti sebatian kimia ke ngembuan formula kimia **H<sub>2</sub>O**. Iya nya transparent, nadai asai, nadai bau, enggau zat kimia ti nyau deka nadai chura. Iya nyadi batang konstituen hidrosfera Bumi enggau utai alir semua utai idup ti dikelala (ke nyadi pelarut). Iya beguna amat ngagai semua bansa pengidup ti dikelala, taja pan enda nyendiaka tenaga pemakai tauka mikronutrien organik. Formula kimia iya, **H<sub>2</sub>O**, nunjukka tiap-tiap molekul iya ngundan siti atom oksigen enggau dua atom hidrogen, ti disambung ngena ikat kovalen. Atom hidrogen nya lekat ba atom oksigen ba sukut 104.45°.

Ketegal rampa menua Bumi tu semak enggau titik tiga ai, ai bisi ba Bumi dalam tukuh utai pejal, utai chair, enggau utai begis. Iya nempa ujan dalam tukuh ujan enggau aerosol dalam tukuh kabut. Remang titik ai enggau ais ti digantung, gaya iya ti pejal. Lebuh dibagi enggau alus, ais kristal tau ngeleda dalam tukuh seleju. Tukuh ai ti begis iya nya wap tauka wap ai.

## Kereban sanding
Ai kudus

**Ai kudus** nya ai ke udah diberekat paderi tauka orang tinggi dalam pengarap, tauka datai ari telaga (tauka mata ai) ke dikumbai tuchi. Pengawa nuchi sebedau baptisa enggau nuchi roh endang suah nyadi dalam pengarap Kristian. Pengawa ngena ai kudus nyadika sakramen dikena nyaga diri ari penyai endang suah dikena denominasyen Lutheran, Anglikan, Katolik, enggau bala Kristian Timur.

## Malin
Aina Abdul

**Nurul Aina Abdul Ghani** (ada 25 Oktober 1993) tauka suah dikelala enggau nama iya **Aina Abdul** iya nya siku penanyi ti ngembuan nyawa ti besai sereta tebilang di Malaysia, siku komposer sereta mega siku penulis. Iya mega dikelala enggau gaya pisin iya ti berani, nyelai sereta bebida. Pia mega kala nyadi pelakun ba drama “*Sebuah Takdir Cinta*” beserimbai enggau Amyra Rosli.  Pengawa iya dalam industri pemerindang berengkah pengudah iya nyereta program realiti Mentor Legend, enggau Ella nyadi mentor iya, lalu Aina dichiri nyadi Juara Dua Mentor Legend 2014/15. Single keterubah iya ti diberi nama "Ini Yang Kau Mahu" dirikod lalu dipansutka maya taun 2015. Iya mega dikelala enggau gaya fesyen seni ti eksentrik ti udah ngujungka bemacham timbal negatif ari mensia mayuh sereta mega ari media.

## Kereban sanding
Akademi Serakup Dayak Iban Sarawak

**Akademi Serakup Dayak Iban Sarawak** tau dikumbai mega **ASADIA** nya siti organisasyen ke ngetanka enggau ngajar adat asal orang Dayak Iban ba Sarawak.
Albania

**Albania** (Jaku Albania: Shqipëria) tauka nama resmi iya **Republik Albania** (Jaku Albania: Republika e Shqipërisë), inya sebengkah menua ba Eropah Tenggara. Iya ba Balkan, semak Tasik Adriatik enggau Ionia dalam Tasik Mediterranean, lalu bekunsi garis entara menua enggau Montenegro ba barat laut, Kosovo ba timur laut, Macedonia Utara ba timur enggau Gerika ba selatan. Nengah pemesai 28,748 km2 (11,100 batu persegi), iya ngembuan mayuh macham gaya iklim, geologi, hidrologi enggau morfologi. Rampa menua Albania berengkah ari bukit ti kasar ti dibungkur salji ba Alps Albania enggau Bukit Korab, Skanderbeg, Pindus enggau Ceraunian, nyentuk ngagai tanah rata ti subur ti ngerembai ari tebing tasik Adriatik enggau Ionia. Tirana nya indu nengeri menua tu lalu nyadi nengeri ke pemadu besai, dititihka nengeri Durrës, Vlorë, enggau Shkodër.

## Penyanding
Alena Murang

**Alena Murang** (ada taun 1989) nya siku penanyi, penulis lagu, pemain Sape, artis visual enggau pengajar ari Malaysia ke belagu dalam Jaku Kelabit enggau Kenyah. Iya siku ari indu ke nemu bemain sape, ke suba mina ulih dimain bala laki.

## Pengidup tumu
Alena murang ada ba Kuching, Sarawak. Apai iya Datu Ose Murang orang Kelabit lalu indai iya Dr. Valerie Mashman datai ari peturun England enggau Itali. Iya berengkah bemain *sape* maya umur 10, ari siku master sape Matthew Ngau Jau. Iya nembuka pelajar iya enggau Kelas Keterubah Sarjana Muda Sains (Hons) degree pengatur ari Manchester Business School, University of Manchester. Iya begawa ba managemen konsult PricewaterhouseCoopers, fokus ngagai pengawa ngetanka rampa menua, sebedau mupuk belajarka seni visual pengelama setaun di Singapura. Sebedau nampung pengawa muzik penuh jam, iya gawa nyadi menijar strategi ungkup gerempung ti nadai nguntungka orang, Teach for Malaysia.

## Kereban sanding
Algebra

**Algebra** nya pampang matematik ti belajarka sekeda sistem abstrak, dikelala enggau nama struktur algebra, enggau manipulasyen penerang dalam sistem nya. Iya nya generalisasyen aritmetik ti meri kelala variabel enggau operasyen algebra kelimpah ari operasyen aritmetik standard baka penambah enggau pengelipat.
Algeria

**Algeria**, nama resmi iya **Republik Demokratik Rayat Algeria**, nya sebengkah menua ba pelilih menua Maghreb di Afrika Utara. Iya ngembuan adan ba timur laut enggau Tunisia; ke timur Libia; ke tenggara ngagai Niger; ba barat daya ngagai Mali, Mauritania, enggau Sahara Barat; ke barat ulih Moroko; lalu di utara ngimbai Tasik Tengah. Algeria ngembuan iklim setengah kering, enggau padang pasir Sahara nguasa tebal agi kandang menua nya kelimpah ari utara iya ti subur sereta begunung, ke alai tebal agi mensia mayuh diau. Pemesai 2,381,741 kilometer persegi (919,595 batu persegi), iya nyadi menua ke-10 pemadu besai di dunya nitihka pemesai, lalu menua pemadu besai di Afrika. Nengah penyampau tubuh 44 juta iku, Algeria nyadi menua ke-10 pemadu mayuh mensia di Afrika, lalu menua ke-32 pemadu mayuh mensia di dunya. Indu nengeri enggau mengeri ke pemadu besai iya nya Algiers, ke bepalan ba utara jauh ba tebing tasik Mediterranean.

## Penyanding



## Nota
Alan Walker

**Alan Olav Walker** (ada maya 24 Ogos 1997) nya siku DJ enggau produser rikod. Dibesaika ba Bergen, Norway, ngena timbal ari bala peminat nengah online, iya berengkah neruska pengawa ngasilka muzik, udah nya mantaika sekeda video iya ba YouTube enggau SoundCloud maya bulan Julai 2012.Berengkah nyadi produser bilik tinduk, iya dikelala agi enggau nama DJ Walkzz sebedau nyain sempekat rekod lalu ngeluarka single keterubah iya "Fade" ba NoCopyrightSounds maya umur iya 16 taun. Udah nya, iya nyain enggau MER Musikk lalu ngeluarka lagu "Faded", ke digaga baru ari lagu "Fade". Lagu tu ba penuduk lumur satu ba mayuh bengkah charta muzik lalu manggai ba lumur satu ba lebih 10 bengkah menua. Album debut iya "*[[Different World (Alan Walker album)|Different World]]* " (2018) nyadi hit ti besai, manggai ba lumur satu ba charta di Norway enggau Finland.

## Kereban sanding
Amerika Selatan

**Amerika Selatan** nya siti benua. Bisi dua benua ke ngena nama 'Amerika' ianya benua Amerika Utara enggau Amerika Selatan.

Ari sejarah iya, Christopher Columbus dipechaya nyadi orang Eropah ke udah nemu benua Amerika. Suba, raban pelayar nyangka bumi ngembuan gamal sekeping papan lalu sesapa pelayar ke ngagai ujung dunya deka labuh.

## Penerang
Altimet

**Syed Ahmad Syed Abdul Rahman Alhadad** tauka tebilang dikelala enggau nama **Altimet** (ada maya 27 November 1978) iya nya siku kaban politik, komposer, penulis lirik, pelakun enggau ex-penanyi Malaysia ke kala nyadi Kaban Aum Kunsil Negeri (ADUN) Selangor ungkup sitak Lembah Jaya kenyau ari bulan Ogos 2023. Iya kaban Parti Keadilan Rakyat (PKR), parti komponen ari gempung Pakatan Harapan (PH). Iya kala nyadi kaban dalam raban Teh Tarik Crew, ke chakah entara taun 1999 enggau 2007.

## Kereban sanding
Alor Setar

**Alor Setar** (Jawi: , Jaku Melayu Kedah: *Loqstaq*) nya indu nengeri Kedah, Malaysia. Nengeri tu nengeri kedua pemadu besai ba Kedah sepengudah Sungai Petani sereta siti ari nengeri ke penting ba Semenanjung Malaysia. Nengeri tu nyadi alai menara ketiga pemadu tinggi ba Malaysia Malaysia, iya nya Menara Alor Setar.

## Kereban sanding
Amerika Serikat

**Amerika Serikat** (singkat: AS, Jaku Inggeris: United States of America; disingkatka nyadi US. tauka USA) iya nya sebengkah menua ti bepalan ba Amerika Utara. Iya nyadi sebuah republik konstitusyen perintah besai ke bisi 50 buah negeri, siti pelilih menua perintah besai, lima kandang menua ke enda dikorporat, 326 tanah rizab India, enggau semilan iti pulau ke jauh. Enggau pemesai semak 3.8 juta batu persegi (9.8 juta kilometer persegi), menua tu nyadi menua keempat tauka ketiga pemadu besai di dunya. Menua tu bekunsi garis entara menua enggau Kanada di utara enggau Mexico di selatan sereta mega garis entara menua maritim enggau Bahamas, Cuba, Rusia enggau mayuh agi. Nengah penyampau tubuh lebih 334 juta iku, iya nyadi menua ketiga pemadu mayuh mensia ba dunya. Indu nengeri Amerika Syarikat iya nya Washington, D.C., lalu nengeri ti pemadu mayuh mensia enggau palan wang iya nya Nengeri New York.

## Nota


## Kereban sanding
Amerika Utara

**Amerika Utara** nya siti benua ke bepalan ba Hemisfer Utara enggau Barat Bumi.

Kadang-kadang Amerika Utara dikumbai benua kediri, diseliahka ari Amerika Selatan. Adan entara Amerika Utara enggau Amerika Selatan bepalan ba Panama.

## Nota


## Kereban sanding
Amir Jahari

**Mohamad Amirullah Jahari** (ada 31 Me 1992) iya nya siku penanyi, pemuzik, pelakun, enggau penulis lagu peranak menua Malaysia ke asal iya ari Kuching, Sarawak. Karier muzik iya berengkah ari taun 2011 lebuh iya nyadi musin kesembilan Akademi Fantasia. Iya nyain kontrak enggau Kasi Gegar Entertainment (KGE) ke diempu ex-pemekit Akademi Fantasia Musim 5 Aizat Amdan lalu ngeluarka album keterubah iya, Street Performer dalam taun 2013. Iya mega regas begulai enggau raban muzik iya empu, The Amir Jahari Project. Ba taun 2024, iya bulih Anugerah Juara Lagu ke-38 ketegal lagu iya, "Hasrat".

## Kereban sanding
Ampin

**Ampin** iya nya seluar dalam ti dikena ngemendarka orang kemi tauka buang ai enggau enda ngena agu nengah chara nyerap tauka ngundan utai ti ulih dikena sekali aja dikena nyeliahka tai ari tama ngagai gari luar tauka ngamahka kandang endur ngelingi. Ampin ke udah kamah enggau ai kemi tauka tai patut ditukar apai indai tauka orang ke ngibun orang ke ngena iya. Enti enda nukar ampin enggau tetap tau ngasuh kulit endur ke dibungkur lampin nya ringat tauka penanggul.

Ampin digaga ari kain tauka utai sintetik ti ulih dikena sekali aja. Ampin kain digaga ari lapis kain baka kapas, rami, buluh, mikrofiber, tauka indah serat plastik baka PLA, lalu ulih dibasu sereta dikena baru mayuh kali. Ampin sekali guna ngundan bahan kimia ti ulih nyerap lalu dibuai pengudah dikena.

Ampin selalu iya dikena anak mit enggau nembiak ke enda dilatih ngena agu tauka ke ngasaika kemi ba katil. Taja pia, bisi mega ampin ungkup orang tuai. Selalu iya dikena individu ti bisi timpang pendiau fizikal tauka penyakit mental kelimpah ari sida ti gawa ba gaya ti ekstrim baka astronaut.
Amsterdam

**Amsterdam** (enti disalin terus nyadi, "tekat ai ba Amstel") nya indu menua sereta nengeri ke pemadu mayuh mensia ba menua Belanda. Penyampau tubuh ke diau ba nengeri nya manggai 921,402 iku dalam kandang nengeri nya, lalu 1,457,018 iku ba kandang mengeri sereta 2,480,394 iku ba kandang metropolitan. Bepalan ba provinsi Holland Utara, Amsterdam dikelala mega enggau gelar "Venice Utara", ketegal pemayuh terusan iya, ke diatu nyadi Palan Pesaka Dunya UNESCO.

## Penyanding
Anak mit

**Anak mit** nunjukka anak ke baru ada lalu iya nya renggat keterubah pengidup mensia. Definisyen umur anak mit bisi bida mimit, tang sechara umum dianggap kurang ari setaun.
Anak indu

**Anak indu** nya peturun indu, dalam jaku bukai, nembiak indu tauka indu dalam kaul enggau apai indai iya.
Anak lelaki

**Anak lelaki** nya peturun lelaki, dalam jaku bukai, iya nya nembiak lelaki tauka lelaki bekaul enggau apai indai iya.
Anding Indrawani

**Anding Indrawani Zaini** (ada 25 April 1983) tau mega dikelala enggau nama **Anding Indrawani** nya siku penyanyi, pengachara enggau pelakun laki Malaysia. 

Iya bebansa Melanau-Bidayuh sereta ada ba Sepital Umum Sarawak, Kuching. Iya keretubah tebilang laban dikelala ari program *[[Akademi Fantasia Musim 2|Akademi Fantasia 2]]*. Taja pia, pengawa iya dalam bidang seni bepun ari umur agi biak kenyau ari indai enggau apai iya chukup regas dalam bidang seni. Apai iya Zaini Oje@Ozea nya siku aktivis seni, penyair enggau aktivis teater taun 2010 ba Sarawak. Seraya indai iya siku pengajar Jaku Inggeris sereta mega siku pengajar muzik ti mega bejalaika sekeda raban nasyid enggau koir ba sekula ti diajar iya.

Anding Indrawani mepunka pelajar iya ba Sekolah Rendah Agama Datuk Haji Abdul Kadir Hassan, Kuching lalu ngujungka jeman sekula iya ba Sekolah Menengah Kebangsaan Cheras, Kuala Lumpur maya taun 2000. Iya udah nya nampung pelajar ngagai Universiti Teknologi MARA di Shah Alam ba Fakulti Seni Persembahan dalam bidang seni skrin. Ari nya, pengerindu iya ba bidang seni majak nambah. 

## Kereban sanding
Andorra

**Andorra**, ke ngembuan nama resmi **Prinsipaliti Andorra**, iya nya sebengkah menua ti bedaulat ti nadai tasik ba Semenanjung Iberia, ba timur Pyrenees, ti beadan enggau Peranchis ba utara enggau Sepanyol ba selatan. Dipelabaka ditubuh Charlemagne, Andorra diperintah count Urgell nyentuk ngagai taun 988, lebuh iya dipindahka ngagai Diocese Roman Katolik Urgell. Prinsipal ke diatu ditumbuhka nengah piagam dalam taun 1278. Diatu iya betuaika dua iku kaban putera: bishop Urgell ba Catalonia, Sepanyol enggau presiden Perancis. Indu nengeri enggau nengeri ti pemadu besai iya nya Andorra la Vella.

## Kereban sanding
Anglika

**Anglika** (jaku Inggeris: *Anglicanism*) nya satu tradisyen pengarap Kristian, ke gerija-gerija ari alir tu bisi kaul sejarah enggau Gerija England tauka ngembuan pengarap, chara sembiang, enggau struktur gerija ke sebaka.

Orang Anglika melasarka iman Kristian sida ngagai Bup Kudus, tradisyen-tradisyen Gerija apostolik, penganti apostolik ("episkopat historis"), enggau penulis-penulis ari bala Apai Gerija. Anglikanisme nubuhka siti ari chabang Kristian Barat; ari definitif nyebut pengepas iya ari Panggau Tuchi maya jeman Pemutus Pengarap Elizabeth.
Angela Merkel

**Angela Dorothea Merkel** (ada 17 Julai 1954) iya nya siku orang politik ke udah pinchin ari menua Jereman ke kala nyadi Chanselor Jereman ari taun 2005 ngagai 2021 lalu nyadi indu keterubah mangku pengawa nya. Iya sebedau tu kala mangku pengawa nyadi Ketuai Penyakal ari taun 2002 ngagai 2005 sereta nyadi Ketuai Kesatuan Demokratik Kristian ari taun 2000 ngagai 2018. Sekumbang ke nyadi chanselor, Merkel suah disebut nyadi tuai *de facto* Serakup Eropah (EU) sereta indu ke pemadu bekuasa di dunya. Berengkah ari taun 2016, iya suah digambarka nyadi tuai dunya bibas.

## Penyanding
Angkat berat

**Angkat berat** umum iya nunjukka pengawa latih fizikal enggau lumba enggau main ke alai orang ngangkatka berat, suah agi dalam tukuh dumbbell tauka barbell. Orang ngaul diri dalam pengawa angkat berat ketegal mayuh macham kebuah ti bebida. Tu tau nyengkaum: ngemansangka pengering tubuh; ngangkatka pengerai enggau pengerai tubuh; bepekit ba lumba enggau main angkat berat; enggau ngemansangka tubuh ti beotot sereta estetik.

## Penyanding
Animisme

Pengarap **animisme** tauka pengarap ngagai antu enggau roh dipechaya nyadi paung pengarap ti mula ampir dalam bala mensia primitif kelia.

Orang ke megai pengarap animisme pechaya semua utai ba bumi tu, baka gua, pun kayu tauka batu besai, ngembuan semengat ti mesti dibebasaka ngambika semengat enda beduanka bala mensia, lalu tau nulung sida ari semengat enggau roh ti jai pia mega ulih nulung dalam pengidup sari-sari.
Anita Sarawak

**Anita Sarawak** (ada 23 Mach 1952) tauka Ithnaini binti Mohd Taib ianya siku penyanyi ke ada ba Singapura ti bebansa Melayu.
Ankara

**Ankara,** suba dikelala enggau nama **Ancyra** sereta **Angora**, nya indu menua Turki. Bepalan ba tengah kandang endur Anatolia, nengeri tu ngembuan penyampau 5.1&nbsp;juta iku orang ke diau ba kandang indu nengeri tu lalu bisi 5.8&nbsp;juta ba Provinsi Ankara. Nengeri tu nengeri kedua pemadu besai nitihka populasyen ba Turki, sepengudah Istanbul, tang pemadu besai nitihka pemesai (4,130&nbsp;km2).

## Kereban sanding


## Nota
Anwar Ibrahim

**Anwar Ibrahim** nya siti kaban politik ba menua Malaysia. Diatu iya nyadi Menteri Besai Malaysia ke dipilih kenyau ari 24 November 2022. Iya kaban Parlimen Malaysia ngarika Parlimen Tambun. Iya kala nyadi Sapit Menteri Besai Malaysia kenyau ari 1993 nyentukka 1998.

## Kereban sanding
Arab Saudi

**Perintah Arab Saudi** (jaku Arab: المملكة العربية السعودية, al-Mamlaka al-ʻArabiyya as-Suʻūdiyya) nya menua ke pemadu besai ba Semenanjung Arab. Iya ngembuan adan enggau Jordan ba sepiak barat laut, Irak ba sepiak utara enggau timur laut, Kuwait, Qatar, Bahrain, enggau Emiriah Arab Berserakup ba sepiak timur, Oman ba sepiak tenggara, sereta Yemen ba sepiak selatan. Teluk Parsi bepalan ba timur laut menua tu enggau Tasik Merah ba sepiak barat. Menua tu ngembuan anggar populasyen sepemayuh 27.6 juta orang, sereta ngembuan pemesai kira-kira 2,150,000 km persegi (830,000 batu persegi).

## Penerang

### Malin


### Nota
Arau

**Arau** nya indu nengeri diraja ungkup negeri Perlis, Malaysia ke ngembuan penyampau tubuh urung 20,000 iku. Istana (Istana Diraja) ke beatap mirah nya champur gaya seni bina kolonial enggau pseudo-Moor.

Mengeri tu nyadi palan nurun ke temuai ke bejalai ari Kuala Lumpur ke Langkawi ngena kereta api.

## Palan dagang temuai
* Masjid Negeri Perlis

## Orang tebilang
* Azlan Man, Kepala Menteri Perlis kenyau ari taun 2013 nyentukka 2022
* Hashim Jasin, Tuai Rohani Parti Islam Malaysia

## Perengka pengangkut

* Arau railway station

## Kereban sanding
* Arau
Argentina

**Argentina**, tauka nama resmi iya **Republik Argentina**,  iya nya sebengkah menua ba setengah selatan Amerika Selatan. Argentina mungkur pemesai , nyadika menua kedua pemadu besai di Amerika Selatan pengudah Brazil, menua keempat pemadu besai di Amerika, sereta menua kelapan pemadu besai di dunya. Iya bekunsi sebagi besai Kon Selatan enggau Chile ba barat, lalu mega bebatak asur enggau Bolivia enggau Paraguay ba utara, Brazil ba timur laut, Uruguay enggau Tasik Atlantik Selatan ba timur, enggau Drake Passage ba selatan. Argentina nya sebuah nengeri perintah besai ke dibagi ngagai dua puluh tiga buah pelilih menua, enggau siti mengeri autonomi, ke nyadi indu nengeri perintah besai enggau mengeri pemadu besai menua nya, Buenos Aires. Provinsi enggau indu nengeri bisi konstitusyen kediri empu, tang bisi ba baruh sistem perintah besai. Argentina ngaku kuasa atas Pulau Falkland, Georgia Selatan enggau Pulau Sandwich Selatan, Padang Ais Patagonia Selatan, enggau sebagi ari benua Antartika.

## Nota


## Kereban sanding
Ariana Grande

**Ariana Grande-Butera** (ada 26 Jun 1993) nya siku penyanyi, penulis lagu enggau pelakun ari Amerika Serikat. Dikumbai nyadi ikon pop sereta orang ke bepengaruh dalam muzik popular, iya tebilang ketegal rentang vokal empat oktaf sereta ke ngena register wisel. Mayuh macham anugerah ke diberi Grande nyengkaum dua Anugerah Grammy, siti Anugerah Brit, dua iti Anugerah Muzik Billboard, tiga iti Anugerah Muzik Amerika, semilan iti Anugerah Muzik Video MTV, enggau 36 iti Rikod Dunya Guinness. Rolling Stone ngumbai iya siku ari vokalis pemadu manah sepanjai maya.

## Kereban sanding
Aritmetik

**Aritmetik** nya takang paung matematik ti belajarka operasyen lumur baka penambah, pengurang, pengali, enggau pemagi. Dalam reti ti lebih luas agi, iya mega nyengkaum eksponensial, ngiga puncha, enggau logaritma.
Anna Jobling

**Anna Ellisa Gustin Jobling binti Abdul Rahman Jobling** (Jawi: آنا إليسا جوستين جوبلينج عبد الرحمن جوبلينج; ada 14 Ogos 2000) iya nya siku model, pelakun enggau luyar Malaysia. Iya kala nyadi pemekit Dewi Remaja 2018/2019, ke alai iya bulih penuduk lumur empat. Iya udah belakun dalam beberapa iti drama baka *[[Shah Alam 40000]]* enggau *[[Keluarga Baha Don]]*, tang dikelala ketegal drama *[[Melur Untuk Firdaus]]*.

## Pengidup tumu

Kena 14hb Ogos 2000, Anna Jobling ada di KL nyadi anak tunggal apai iya bansa English ti datai ari United Kingdom enggau indai iya bansa Melayu ari Melaka. Apai iya gawa nyadi injinir ba sebuah kompeni minyak enggau gis lalu indai iya gawa nyadi menijar. Dibesaika dalam pengarap Islam, Anna dipelajarka ba sekula antarabansa.

## Pengawa

Sebedau nyereta Dewi Remaja, Anna Jobling ngepunka karier nyadi model enggau nyereta sekeda pekit pemajik gamal nyengkaum Miss Melaka enggau Miss Pahang. Maya umur 15 taun, indai iya nganjung iya ngagai akademi modeling ti dipejalaika Amber Chia lalu kenyau ari nya, iya udah chakah dalam pengawa modeling nengah chara belakun ba iklan televisyen sereta nyadi tukang ngias kulit majalah.

Iya dipilih nyadi seiku ari 12 iku pemekit Dewi Remaja 2018/19 ti bela disempulang Haneesya Hanee, Zeera Azizi, Aween Ismail enggau Arena Lieya. Iya dipilih nyadi pemenang penuduk keempat.

Karier belakun Anna berengkah lebuh iya ditawar belakun ba filem keterubah iya *Pasal Kau!* diarahka Adrian Teh belakun begulai enggau Hairul Azreen enggau Janna Nick. Iya ngemeranka pengawa nyadi Emelia. Drama belakun keterubah iya nya musim keterubah *Keluarga Baha Don* ti ditaburka ba platform streaming Viu, lalu ditangkan enggau drama *Satu Dua Hantu* ti ditaburka ba Awesome TV.

Iya berengkah bulih perati ti luas nengah drama *Shah Alam 40000* ti ditaburka ba slot Akasia TV3 ngelakunka pengawa Shafinaz Mckenzie. Ungkup pengawa iya dalam drama tu, iya belatih bejaku dalam jaku Melayu lebuh ba lokasi. Udah nya iya belakun dalam filem kedua iya *Penunggang Agama 2* ngemeranka Intan sereta gawa ari baruh iring Syafiq Yusof.

Ba taun 2022, iya bepasang enggau Meerqeen dalam drama *Melur Untuk Firdaus* nengah chara ngemeranka pengawa nyadi Melur. Drama tu nyadi popular ba media rama enggau nama iya nyadi viral nyentuk ke menua luar. Diatu iya majak dikelala lalu suah dikangau dalam program televisyen.

Kena bulan Julai 2022, nama iya dirintaika nyadi 100 Wajah Tercantik 2022 (100 Mua Pemadu Bajik 2022) ulih TC Candler enggau nya nyadi siku aja chalun ari Malaysia ungkup kimpin ninting taun.

## Pengidup diri empu

Apai iya, Abdul Rahman Gustin Jobling Abdullah udah nadai kena 8 September 2023 ketegal serang jantung di United Kingdom.

## Filemografi

### Cherita

### Drama

### Telefilem

### Drama Web

### Televisyen

### Panggung wayang

### Iklan

### Videografi

## Anugerah enggau nominasyen

## Kereban sanding

## Lambar web bukai
* 
* 
* 
* 
* 
* Anna Jobling on YouTube
Antartika

**Antartika** iya nya benua Bumi ti pemadu selatan sereta kurang mensia. Bepalan nyau deka semua ba selatan Lingkar Antartika lalu dikelingi Tasik Selatan (ke mega dikelala enggau nama Tasik Antartika), iya ngundan Pol Selatan geografi. Antartika nyadi benua kelima pemadu besai, urung 40% besai agi ari Eropah, lalu ngembuan pemesai 14,200,000 km2 (5,500,000 bt psg). Tebal agi Antartika dibungkur lapis ais Antartika, enggau penebal pukul rata 1.9 km (1.2 bt).

## Kereban sanding
Asajaya

**Asajaya** nya siti nengeri mit ke bepalan ba Begian Samarahan, Sarawak, Malaysia. Mayuh ari orang ke diau ba pelilih menua tu bebansa Melayu, Cina serta Iban. Perintah lokal ba Pelilih Mit Asajaya nya Pejabat Daerah Asajaya.

## Sejarah
Asajaya suba dikelala enggau nama Nonok iya nya sebengkah pelilih menua mit ti berengkah nyadi kena 1 Oktober 1970. Pelilih mit Nonok maya nya dipegai seiku Pemesai Administrasyen Sarawak (SAO) ti dibantu dua iku staf. Dua taun udah nya, opis baru digaga enggau penambah pengereja pengawa ngagai empat iku nyentuk ke begunan konkrit baru digaga ti berengkah beoperasyen ari taun 1993 nyentuk ke sehari tu.

Nonok suba ari baruh pentadbiran Pelilih Menua Kuching ari taun 1970 sebedau dipegai Pelilih Menua Samarahan dalam taun 1993 pengudah Samarahan diaku nyadi pelilih menua penuh lalu nama Nonok ditukar ngagai Asajaya. Sejarah Asajaya terus dipejalaika enggau pengawa ngangkatka tikas rasmi ari pelilih menua mit ngagai pelilih menua penuh kena 31 Disember 1999. 

Kenyau maya beoperasyen nyadi pelilih menua penuh, Asajaya majak mandangka penyulut pemansang baka perengkaguna infrastruktur kelimpah ari pemansang ekonomi rayat ti jampat sereta signifikan kelimpah ari penama bemacham ejensi perintah bukai ti udah berengkah muka opis sida ditu.

Kelia, Nonok semina ulih dilawa ngena perau tauka seperis ti meraka Tasik China Selatan enggau derau gelumbang ti balat ninggang pantai Sebandi.

## Demografi
### Raban bansa

### Dibagi nitihka gender

## Pelajar
Pelilih mit tu mina ngembuan 4 iti sekula sekondari ia nya SMK Asajaya, SMK Semera, SMK Pansantren Abdul Taib Mahmud dan SMK Hajjah Laila Taib.

## Kereban sanding
Asi Ruas

**Asi ruas** nama pemakai lalu siti ari bansa pemakai asal sida ke diau di Suku Bare're di Kabupaten Poso dan Kabupaten Tojo Una-Una, Sulawesi Tengah.

Asi ruas ti digaga ari beras pulut dichampur  enggau santan. Kitai ulih mega ngulai  bawang ti udah  diguring. Udahnya, disimpan  ke dalam buluh lalu ditutup ngena daun pisang. Asi ruas tu mansau enti udah ditunu dalam sepengelama 3 sampai 4 jam. Asi ruas tu mega disebut inuyu{1} tauka asi pulut.

Di Wilayah Tojo, asi ruas tu selalu nyadi ke siti pemakai ti dibantai maya bisi pengerami baka Gawai Dayak pengudah badu ngetau tauka dalam jaku Bare,re dikelala enggau nama "padungku"(Pesta Panen Mompadungku) tauka dibantai maya pengawa ngerupan tauka hari diri menyadi suku bansa Bare're nyadi siti pengawa beterima kasih  ngagai petara pengudah tembu pengawa bumai. Pengerami gawai tu agi dikereja sampai ke diatu.

Lebuh maya perintah Belanda suba, pengawa gawai udah badu ngetau tu ditagang kelebih agi ba sida ke bansa Kristian laban pengerami  tu laban adat Padungku identik enggau Pengerami Berterima kasih  ngagai Tuhan Lamoa bansa Bare're iyanya Puempalaburu tu bisi ditulis dalam bup Van Heiden Tot Christen bebida enggau Tanda Moraego ti dikemendarka Kristian. Tanda Moraego mega diayanka suku bansa Bare're ti bepengarap Islam  berengkah ari taun 1770. Diatu PueMpalaburu(Tuhan ti bempu Serega enggau Dunya) pengudah sida bansa Bare're masuk pengarap Islam PueMbalaburu dikelala enggau nama Allah

.
Asi lemak

**Asi lemak** (; Jawi: ) iya nya pemakai Melayu ti ngundan asi wangi ti disumai ngena santan enggau daun pandan. Iya suah ditemu di Malaysia, ke alai iya dianggap nyadi pemakai nasional. Iya mega nyadi pemakai asal ba kandang endur ke ngembuan populasyen etnik Melayu ke signifikan baka Singapura enggau Selatan Thailand. Ba Indonesia, iya ulih ditemu ba beberapa bengkah endur di Sumatera, kelebih agi kandang menua Melayu baka Riau, Pulau Riau enggau Medan. Iya dianggap nyadi lauk ti beguna amat ungkup pemakai pagi gaya Melayu. Asi lemak dipandangka nyadi pemakai bansa dalam brosur enggau kereban promosyen dagang temuai Malaysia.

## Kereban sanding
Asia

Benua **Asia** ianya siti benua ti diungkupka Arab Saudi ba barat, Rusia ba utara, Kepulauan Maldives ba selatan, dan Jipun ba timur.

## Kereban sanding
Asi

**Asi** nya berau ke udah ditanggar, sereta direbus tauka dikukus. Pengawa nanggar asi tu digaga kena ngeledaka aroma beras lalu ngasuh iya lembut agi sereta ulih diempa tang agi ngetanka konsistensi iya.

## Chara nanggar asi
Berau ti deka dipanduk nya patut dibilas 3 kali dikena muai kanji ti lebih ari tiap igi beras ngambika berau ti udah dipanduk nya nyadi gebu, enda lemi sereta enda jampat bari. Ai ti ditambah kena manduk beras mesti disukat ngambika manggai ba volume ti sama enggau pemayuh beras, udah nya mimit agi ditambah ba tikas tunjuk sepiak ngambika nyamai dikuap. Rebus beras enggau ai ti lebih dalam proses rebus deka ngasilka bubur. Ba menua Asia enggau Amerika Latin, beras selalu iya dipanduk ngena rice cooker.

Chura asi ti udah dipanduk tauka dikukus bepanggai ba bansa beras ti dikena. Sechara umum, chura asi iya nya burak enti beras ke dikena nya burak. Berau mirah tauka berau burak deka ngasilka chura padi ti sebaka enggau chura berau. Kandungan amylose ti mimit dalam kanji beras deka ngasilka beras ti suah agi licin sereta lekat. Kanji glutinous, ti semina ngundan mimit aja amylose lalu nyau deka semua iya dalam tukuh amylopectin, ngembuan pengelebih ti baka nya. Berau Jipun (japonica) ungkup sushi ngundan tikas amylose urung 12-15% ngambika beras nya lekat agi ari beras ke diempa ba Asia Tropika ti ngembuan tikas amylose urung 20%. Ari sukut ke besai agi, padi ti ngembuan tikas amylose lebih ari 24% deka ngasilka asi ti enda lekat, keras, sereta mudah diseraraka.

Asi diempa tebal agi peranak Asia nyadika pun penatai karbohidrat dalam menu ninting hari. Asi nyadi pemakai ke pemadu beguna selalu iya diberi enggau lauk dikena nangkup asai sereta mega nangkup guna nutrisyen sebarang orang. Asi ulih diproses baru enggau ramu pemakai bukai nyadi lauk baru, baka asi guring, asi lemak tauka asi kerabu.

## Kereban sanding
Asia Tenggara

**Asia Tenggara** nya pelilih menua geografi ti bepalan ba tenggara benua Asia, ti nyengkaum selatan China, subbenua India tenggara enggau barat laut Australia. Asia Tenggara ngembuan adan enggau Asia Timur ba utara, Asia Selatan enggau Teluk Bengal ba barat, Oceania enggau Tasik Pasifik ba timur, enggau Australia enggau Tasik Hindi ba selatan. Kelimpah ari Menua Tasik Hindi British enggau dua ari 26 pulau karang Maldives ba Asia Selatan, Asia Tenggara nya semina pelilih menua ba Asia ti bepalan ba Hemisfer Selatan. Tebal agi kandang endur nya agi ba Hemisfer Utara. Mina menua Timor Leste enggau bagi menua selatan Indonesia aja ke nyadi kandang menua selatan Ekuator.

## Definisyen
### Bagi politik

#### Menua

## Nota


## Kereban sanding

## Bacha ke silik agi

* Acharya, Amitav. *The making of Southeast Asia: International relations of a region* (Cornell UP, 2013).
* Ang, Cheng Guan. *Southeast Asia After the Cold War: A Contemporary History* (Singapore: NUS Press, 2019) online review
* Ang, Cheng Guan. *Southeast Asia's Cold War: An Interpretive History* (University of Hawaiʻi Press, 2018). online review 
* Barwise, J. M., and Nicholas J. White. *A traveller's history of Southeast Asia* (2002) online
* Cady, John F. *Southeast Asia: its historical development* (McGraw-Hill, 1964) online
*  Cady, John F. *The roots of French imperialism in Eastern Asia* (1954) online
* Coedes, George. *The Making of South East Asia* (2nd ed. U of California Press, 1983).
* Dutt, Ashok K. *Southeast Asia: A Ten Nation Region* (1996) excerpt
* Embree, Ainslie T., ed. *Encyclopedia of Asian history* (1988)
** vol. 1 online; vol 2 online; vol 3 online; vol 4 online
* Heidhues, Mary Somers. *Southeast Asia : a concise history* (2000) online
* Leinbach, Thomas R., and Richard Ulack. *Southeast Asia: diversity and development* (Prentice Hall, 1999) online.
* Levinson, David, and Karen Christensen, eds. *Encyclopedia of Modern Asia*. (6 vol. Charles Scribner's Sons, 2002).
* Osborne, Milton. *Region of revolt: focus on Southeast Asia* (Elsevier, 2013). online
* Osborne, Milton (2010; first published in 1979). ''Southeast Asia: An Introductory History''  Allen & Unwin.  online
* Osborne, Milton. *River at risk: the Mekong and water politics of China and Southeast Asia* (Longueville Media, 2004).
* Reid, Anthony (1999). *Charting the Shape of Early Modern Southeast Asia* Silkworm Books. 
* Swearer, Donald K. *The Buddhist World of Southeast Asia* (2nd ed. 2010) online
* Ulack, Richard, and Gyula Pauer. *Atlas of Southeast Asia* (Macmillan, 1989) online.
*  Williams, Lea E. *Southeast Asia : a history* (1976) online
Astana, Sarawak

**Astana** nya siti istana ba Kuching, Sarawak, Malaysia, ba utara tebing Sungai Sarawak, betentang enggau Tebing Ai Kuching. Tu palan pendiau resmi Yang di-Pertua Negeri Sarawak (Gabenor Sarawak). Nama astana diambi ari variasyen nama 'istana'. Iya digaga Rajah Putih kedua, Charles Brooke, nyadika pemeri tikah ngagai bini iya, Margaret Alice Lili de Windt dalam taun 1870. Istana nya enda dibuka ngagai mensia mayuh baka selama, taja pan kebun ke diperambu nya, ke ulih dilawa ngena perau meraka Sungai Sarawak. Nya sebagi ari Jejak Pesaka Kuching.

## Malin
Astronomi

**Astronomi** nya siti bidang pelajar pasal utai ba ruang langit puang baka bintang, bulan, nebula, galaksi, asteroid, komet enggau planet sereta fenomena ke nyadi ba kosmos. Bidang tu mayuh ngena matematik, fizik, enggau kimia ungkup nerangka asal penatai sida sereta evolusyen sida selampur. Fenomena ti relevan nyengkaum letup supernova, meletup sinar gamma, quasar, blazar, pulsar, enggau radiasyen latar belakang gelombang mikro kosmik. Lebih besai agi, astronomi mansik semua utai ti bepun ari luar atmosfera Bumi. Kosmologi nya pampang astronomi ti mansik dunya raya enggau jeneral.
Atap

**Atap** nya utai ke diengkah ba atas rumah kena ngelindung rumah nya ari tempias ujan, seleju, angin sereta pengangat ari panchar mata panas.
Augustus

**Gaius Julius Caesar Augustus** (ada **Gaius Octavius**; 23 September 63 BC – 19 Ogos AD 14), dikelala mega enggau nama **Octavian** (), nya penumbuh empayar Rome. Iya merintah nyadi maharaja Rome ti keterubah ari taun 27 SM nyentuk ngagai pemati iya dalam taun 14 AD. Perintah Augustus ngepunka kultus empayar, sereta mega jeman pemaik empayar ( tauka ) ke alai dunya Rome mayuh nadai beperang ngena senyata. Sistem perintah Principate ditumbuhka maya iya merintah lalu meruan nyentuk ngagai Krisis Abad Ketiga.

## Penyanding


## Nota
Aum Kunsil Negeri Sarawak

**Aum Kunsil Negeri Sarawak** (Jaku Melayu: Dewan Undangan Negeri Sarawak, pemandak: DUN) ti mungkur 82 sitak DUN. Pengawa bepilih ADUN digaga maya pengawa bepilih besai tauka pengawa bepilih mit. DUN tu begempuru ba Begunan Aum Kunsil Negeri Sarawak.

## Kereban sanding
Australia

**Australia**, nama resmi iya **Komanwel Australia**, iya nya sebengkah menua ti nyengkaum tanah besai benua Australia, pulau Tasmania, enggau mayuh bengkah pulau ti mit agi. Australia nyadi menua pemadu besai nitihka pemesai ba benua Oceania lalu nyadi menua keenam pemadu besai di dunya. Australia nyadi benua ti pemadu tuai, pemadu rata, sereta rangkai ti didiau mensia, enggau tanah ti pemadu mimit subur. Iya nyadi menua megadiverse, lalu pemesai iya meri iya mayuh macham rampa menua enggau iklim, enggau padang pasir ba tengah, kampung ujan tropika ba timur laut, savana tropika ba utara, enggau bukit ba tenggara.

## Kereban sanding



## Nota
Austria

**Austria** (Jaku Jereman: *Österreich*‎‎), ti disebut resmi enggau nama **Republik Austria** (Jaku Jereman: *Republik Österreich*) ianya siti menua federasyen ti bepalan ba Eropah Tengah.

## Nota


## Kereban sanding
Avenged Sevenfold

**Avenged Sevenfold** (dipandakka nyadi **A7X**) nya siti raban heavy metal Amerika ari Huntington Beach, California, ti ditumbuhka maya taun 1999. Rintai band tu ke diatu bisi vokalis M. Shadows, pemain gitar ritma Zacky Vengeance, tuai pemain gitar Synyster Gates, pemain bass Johnny Christ, enggau pemain dram Brooks Wackerman.

## Kereban sanding
Ayran

**Ayran** () iya nya ai irup ti digaga ari yogurt ti gurih sereta sejuk ti tebilang ba serata menua Turki . Bahan ke dikena iya nya yogurt, ai enggau garam. Herba baka mint tau mega ditambah. Bisi sekeda bansa iya bisi karbonat.

## Penyanding
Awie

Dato' **Ahmad Azhar bin Othman** (ada 24 November 1968), dikelala enggau nama pentas iya **Awie**, nya siku penanyi, raban musik enggau pelakun Malaysia. Awie dianggap siku ari vokalis Malaysia ti pemadu manah sepanjai maya.

## Penyanding
Ayda Jebat

**Nur Suhada binti Jebat** (ada 17 Mac 1992), dikelala tebilang enggau nama pentas iya, **Ayda Jebat**, nya siku penanyi enggau pelakun Malaysia. Iya pesereta Akademi Fantasia musin kesemilan. Iya nyadi tebilang nengah drama *Rindu Awak 200%* (2014). Kredit filem iya nyengkaum *Gila-Gila Remaja 2* (2013) enggau *Pinjamkan Hatiku* (2017).

## Kereban sanding
Azerbaijan

**Azerbaijan**, tauka nama resmi iya **Republik of Azerbaijan**, iya nya sebuah menua ke bepanggai ba dua benua ti bepalan ba garis entara menua Eropah Timur enggau Asia Barat. Iya nyadi sebagi ari pelilih menua Kaukasus Selatan lalu besempadan enggau Tasik Kaspia ba timur, republik Dagestan (Rusia) ba utara, Georgia ba barat laut, Armenia enggau Turki ba barat, enggau Iran ba selatan. Baku nyadi indu nengeri enggau nengeri ti pemadu besai.

## Kereban sanding
Bahau

**Bahau** nya siti pampang raban bansa Dayak ke diau ba Kabupaten Kutai Barat (9.3%), Kalimantan Timur, Indonesia.

Sida ulih ditemu ba kandang menua:-
* Long Iram, Kabupaten Kutai Barat
* Long Bagun, Kabupaten Kutai Barat
* Long Pahangai, Kabupaten Mahakam Ulu

## Malin
Baby Shima

**Nor Ashima Ramli** tauka nama tebilang iya **Baby Shima** (ada maya 20 September 1992) nya siku penanyi dangdut enggau pelakun indu Malaysia. Iya siku ari pesereta ''D'Academy Asia'' (musim 3) ba Indonesia sereta pesereta *[[Big Stage]]* musin keterubah ba Astro Ria.

## Pengidup tumu
Iya ada maya 20 September 1992 ba Permas Jaya, Johor Bahru, Johor sereta anak keempat ari enam iku menyadi ari laki bini Ramli Ali enggau Zaleha Mohamed.

## Kereban sanding
Bah

**Bah** nya ai ti limpah. Bah suah agi nyadi ketegal sungai ti limpah, tekat pechah, seleju chair, tauka ujan bangat. Kurang suah penusah tu nyadi ketegal tsunami enggau ribut besai. Ampuh bah ti pemadu balat nyadi ba taun 1931 di China lalu munuh entara 2,000,000 ngagai 4,000,000 iku mensia.  

Maya bah, orang nguji mindahka diri enggau reta tengkira sida ti pemadu berega ngagai endur ti tinggi enggau jampat. Proses pansut ari rumah ngiga endur ti likun dikumbai pengawa mindah ketegal bah.

## Kereban sanding
Baju

**Baju** nya sebansa gari ti digaga dikena nutup bagi atas tubuh. Bisi sekeda baju bisi lengan panjai ti nutup lengan. Baju T nya sebansa baju ti ngembuan lengan ti pandak agi ti nutup bahu. Bisi mega baju nadai lengan.
Baju Burung

**Baju burung** nya pekayan adat laki Iban. Baju burung nya pekayan adat laki Iban. Iban bansa ti tebesai ba Sarawak. Asal baju burung dipelabaka dikena bujang berani Iban. Laki ti ngena gari tu dikumbai keling. Keling iya nya gelar ngagai orang Iban ti mai reti laki ke berani enggau siga. Entara utai ke disengkaum ba baju burung tu iya nya, gagung, ketapu, sirat, marik, terabai enggau senyata.

## Gagung
Gagung tradisional gaga ari kulit jelu. Gagung dikena maya Gawai Dayak enggau pengerami besai. Nitih ke pengarap orang kelia, bala munsuh takut ngelaban enggau orang Iban enti sida ngena gagong. Tebal gagung digaga ari kulit jelu keran kulit ti

## Ketapu

Ketapu dingena ba atas pala. Ketapu tu digaga ari rutan. Iya ditenun nitihka chura tiap iku. Udah nya, iya diengkah bulu burung. Majak mayuh bulu burung ke dikena, majak manah ketapu digaga.

## Sirat
Sirat nya gari laki ke ngena ba belakang enggau chara nutup nyentuk ngagai baruh pah. Maya kelia, laki enda ngena tanchut tang ngena sirat aja. Sirat ulih dikena maya ritual tauka pengerami Gawai Dayak. Orang Iban kelia selalu ngiga asil utan ketegal deka ngaga baju enggau sirat. Chara ngena sirat tu iya nya balut ba pinggang enggau bagi kangkang. Ujung dijuntai ari pinggang ke mua enggau belakang tubuh. Kadang-kadang manik diengkah nyadi perengka iyas ba bagi nya.

## Marik
Marik disulam enggau ngena manik aja. Manik tu bisi chura ti bebida-bida. Bisi mega orang ke ngena taring baka maruk. Taring nya diambi ari jelu.

## Terabai
Terabai nya perengka perang bansa Iban. Terabai tu dikena laki Iban iya ke berani ngemegah diri. Ba jeman moden, terabai dikena ba pengawa ngajat. Terabai tau dibandingka enggau pemesai nembiak, kira-kira 3 ngagai 5 kaki. Terabai digaga ari kayu keras ngau tahan. Kayu tebelian dikena dalam terabai lama. Terabai baru ngena kayu ringan laban mudah diukir. Chara ukir terabai nitih pengelandik tiap-tiap nitihka chura asal bansa Iban. 

## Senyata
Senyata tu dikena nyadika kereban lebuh bejalai, ngasu jelu enggau belaya. Utai tu dikena ngelatih bujang berani ngetanka nengeri. Senjata ke dikembuan laki Iban iya nya Ilang enggau Nyabur. Ilang enggau Nyabur sama iya nya Nyabur pandak agi ari Ilang lalu mata Nyabur besai agi. Setengah ari Nyabur nya diengkah bulu bulu. Bulu nya nyadika lambang sida udah beperang.